O‘zbekiston xalq artisti Yulduz Usmonova 2015 yil ham odatga ko‘ra yil so‘ngida o‘zining yangi musiqiy albomi taqdimotini o‘tkazadi. “Men sen bilan qirolichaman” yangi albomi taqdimot marosimi joriy yilning 22 dekabrida Toshkentdagi “Navro‘z” restoranida bo‘lib o‘tadi. Kun.uz sayti ushbu tadbirdan reportaj tayyorlashni rejalashtirmoqda. Eslatib o‘tamiz, 2015 yilning 12 dekabrida 52 yoshni qarshilagan xonanda 9 oktabrda "Hayat Bana Ask Borcun Var" deb nomlangan turkcha albom taqdim etgan, shuningdek, dekabr oyi boshida “Sabo bo‘lib” qo‘shig‘iga klip suratga olgan edi.